b'\n_START_ARTICLE_\nRegulacija genskega izra\xc5\xbeanja\n_START_SECTION_\nStruktura in funkcija transkripcijskih aktivatorjev\n_START_PARAGRAPH_\nNajbolje preu\xc4\x8devani transkripcijski faktorji so transkripcijski aktivatorji. Le-ti se ve\xc5\xbeejo na regulatorna DNK-zaporedja in stimulirajo prepisovanje. Na splo\xc5\xa1no naj bi bili ti faktorji sestavljeni iz dveh domen; ena regija proteina se specifi\xc4\x8dno ve\xc5\xbee na DNK, druga pa aktivira transkripcijo z interakcijo ostalih komponent transkripcijske ma\xc5\xa1inerije. Glej tudi Transkripcijski faktor\n_START_SECTION_\nRepresorji\n_START_PARAGRAPH_\nTako kot pri prokariontih se pri evkariontih represor ve\xc5\xbee na specifi\xc4\x8dna DNA zaporedja in prepre\xc4\x8di prepisovanje. Vezava represorja blizu transkripcijskega za\xc4\x8detnega mesta lahko prepre\xc4\x8di vezavo RNA polimeraze ali bazalnih transkripcijskih faktorjev s promotorjem. Podobno zasledimo pri bakterijah. Nekateri represorji tekmujejo z aktivatorji za vezavo na specifi\xc4\x8dno regulatorno zaporedje. Tak\xc5\xa1ni represorji imajo enako DNA vezavno domeno, vendar nimajo aktivacisjke domene, tako kot aktivatorji. Posledica tega je prepre\xc4\x8ditev prepisovanja . _NEWLINE_Poznamo tudi t. i. aktivne represorje, kateri vsebujejo specifi\xc4\x8dne funkcionalne domene, ki inhibirajo transkripcijo preko protein-protein interakcije.  Tak\xc5\xa1en primer zasledimo pri Kr\xc3\xbcppel proteinu, ki sodeluje pri embrionalnem razvoju Drosophila . Ena izmed pomembnih vlog represorjev je tudi ta, da prepre\xc4\x8dijo izra\xc5\xbeanje tkivno specifi\xc4\x8dnih genov v \xc2\xbbnepravih\xc2\xab\xc2\xa0celi\xc4\x8dnih tipih. Represorsko vezavno mesto pri imunoglobinskem oja\xc4\x8devalcu naj bi pripomoglo k njegovi tkivno specifi\xc4\x8dni ekspresiji z ustavitvijo transkripcije v nelimfoidnih celicah . Ostali represorji so pomembni pri kontroli celi\xc4\x8dne proliferacije in diferenciacije, kot odgovor na hormone in rastne faktorje (Lodish in sod., 2000).'